Tittelen baron av Renfrew ble tildelt en tronarving i 1404, og denne ble også gjort til en subsidiær tittel for tronarvingen i 1469. I Skottland er baronier føydale titler, og ikke adelstitler, men lovendringen kan sees som en opphøyelse av baron av Renfrew til en tittel på høyde med Lord of Parliament i den skotske adelen og baron i adelen ellers i Storbritannia. Alternativt kan den sees som opphøyet ved loven om union mellom kronene av 1603; andre forskere mener at den fortsett er å anse som en føydaltittel.